Ritva Arjava

Ritva Leena Arjava-Sainio (29. heinäkuuta 1932 Helsinki – 17. joulukuuta 2019 Helsinki) oli suomalainen pianisti.

Arjava piti ensikonserttinsa 13-vuotiaana. Vuosina 1951–1952 hän opiskeli Pariisissa, useaan otteeseen Wienissä Akademie für Musik und Darstellende Kunstissa vuosina 1953–1963 ja Krakovassa vuosina 1964 ja 1975.

Vuonna 1955 Arjava voitti diplomin Varsovassa järjestyssä Chopin-pianokilpailussa ja samana vuonna Dinu Lipatti -palkinnon Lontoossa järjestetyssä kilpailussa. Arjava konsertoi sen jälkeen Suomessa ja ulkomailla.Facta 2001, osa 1, p. 654.

Arjava työskenteli Suomen solistiyhdistyksen sihteerinä 1970–1971 ja Helsingin konservatorion opettajana 1976–1996. Hän piti lukuisia omia konsertteja ja esiintyi solistina kotimaassa ja ulkomailla. Vuonna 1995 hänelle myönnettiin valtion taiteilijaeläke.

Arjavan vanhemmat olivat viulisti Väinö Arjava ja pianisti Kaisa Arjava.

 Lähteet 

Luokka:Suomalaiset pianistit
Luokka:Vuonna 1932 syntyneet
Luokka:Vuonna 2019 kuolleet